Nordjyske Michael Valgren er nomineret til titlen som årets landevejsrytter ved Danish Bike Awards.

Den nordjyske cykelrytter Michael Valgren fra Østerild har haft en fantastisk debutsæson som professionel cykelrytter. Nu er 22-årige Valgren nomineret til titlen som årets landevejsrytter ved Danish Bike Awards. Michael Valgren har leveret flere fremragende præstationer for sit hold Tinkoff-Saxo. Det lykkedes ham blandt andet at blive danmarksmester i landevejscykling i juni, og i august vandt han Post Danmark Rundt efter en forrygende afslutning, hvor han snød konkurrenterne. Den nordjyske allround-rytter har også leveret fine resultater i det australske etapeløb Tour Down Under, samt i de franske etapeløb Fire Dage ved Dunkerque. Valgren, som også viste sig frem for landsholdet ved VM i landevejscykling, skal kæmpe med Amalie Dideriksen, Magnus Cort og Jakob Fuglsang om titlen som årets landevejsrytter. Vinderen kåres ved Danish Bike Awards, som afholdes 25. november i Cirkusbygningen i København.